CELEX: 32020R1374
Language: lv
Date: 2020-10-01 00:00:00
Title: Komisijas Īstenošanas regula (ES) 2020/1374 (2020. gada 1. oktobris) par atļauju Saccharomyces cerevisiae CNCM I-1077 preparātu lietot par barības piedevu teļiem, visiem mazāk izplatītu atgremotāju sugu dzīvniekiem (audzēšanai), izņemot jērus, un audzējamiem kamieļveidīgajiem (atļaujas turētājs Danstar Ferment AG, ko pārstāv Lallemand SAS) (Dokuments attiecas uz EEZ)

2.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/19
               
            
         KOMISIJAS ĪSTENOŠANAS REGULA (ES) 2020/1374
         (2020. gada 1. oktobris)
         par atļauju Saccharomyces cerevisiae CNCM I-1077 preparātu lietot par barības piedevu teļiem, visiem mazāk izplatītu atgremotāju sugu dzīvniekiem (audzēšanai), izņemot jērus, un audzējamiem kamieļveidīgajiem (atļaujas turētājs Danstar Ferment AG, ko pārstāv Lallemand SAS)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju lietot Saccharomyces cerevisiae CNCM I-1077 preparātu. Minētajam pieteikumam ir pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļauju Saccharomyces cerevisiae CNCM I-1077 preparātu lietot par barības piedevu teļiem, visiem mazāk izplatītu atgremotāju sugu dzīvniekiem (audzēšanai), izņemot jērus, un audzējamiem kamieļveidīgajiem; to paredzēts klasificēt piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2019. gada 14. maija (2) atzinumā secināja, ka ar piedāvātajiem lietošanas nosacījumiem Saccharomyces cerevisiae CNCM I-1077 nelabvēlīgi neietekmē nedz dzīvnieku veselību, nedz patērētāju drošību vai vidi. Tā arī secināja, ka šis preparāts ir acu kairinātājs. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde arī secināja, ka preparāts var būt iedarbīgs svara pieauguma un barošanas efektivitātes koeficienta uzlabošanā. Secinājumu par iedarbīgumu attiecībā uz teļiem var ekstrapolēt uz mazāk izplatītu atgremotāju sugu dzīvniekiem un kamieļveidīgajiem, kuri ir tajā pašā attīstības stadijā. Iestāde neuzskata, ka būtu vajadzība noteikt īpašas prasības attiecībā uz uzraudzību pēc laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     
                        Saccharomyces cerevisiae CNCM I-1077 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Atļauja
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “zarnu floras stabilizatori”, ir atļauts lietot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019, 17(6):5723.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           KVV uz kg kompleksās barības ar mitruma saturu 12 %
                        
                     
                  
                        
                           Kategorija: zootehniskās piedevas. Funkcionālā grupa: zarnu floras stabilizatori
                        
                     
                  
                        4b1711
                     
                     
                        
                           Danstar Ferment AG, ko Savienībā pārstāv Lallemand SAS
                        
                     
                     
                        
                           Saccharomyces
                        
                        
                           cerevisiae
                        
                        CNCM I-1077
                     
                     
                        
                           
                              Piedevas sastāvs
                           
                        
                        
                           Saccharomyces cerevisiae CNCM I-1077
                        preparāts, kas satur vismaz:
                        
                                    —
                                 
                                 
                                    1 × 1010 KVV uz g piedevas (apvalkotā veidā)
                                 
                              
                                    —
                                 
                                 
                                    2 × 1010 KVV uz g piedevas
                                 
                              (neapvalkotā veidā)
                     
                     
                        Teļi
                        Visi mazāk izplatītu atgremotāju sugu dzīvnieki (audzēšanai), izņemot jērus
                        Kamieļveidīgie
                        (audzēšanai)
                     
                     
                        —
                     
                     
                        1 × 109
                        
                     
                     
                        —
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. ādas, acu un elpceļu aizsarglīdzekļus.
                                 
                              
                     
                        22.10.2030.
                     
                  
                        
                           
                              Aktīvās vielas raksturojums
                           
                        
                        Dzīvotspējīgas Saccharomyces cerevisiae CNCM I-1077 šūnas
                     
                  
                        
                           
                              Analītiskā metode
                           
                            (1)
                        
                        Skaita noteikšana: Petri trauciņa un iejaukuma metode,
                        kam izmantots hloramfenikola dekstrozes rauga
                        ekstrakts agarā (EN 15 789 :2009).
                        Identifikācija: polimerāzes ķēdes
                        reakcija (PCR) (CEN/TS 15 790 :2008)
                     
                  
               (1)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.